钦定古今图书集成/方舆汇编/职方典/第1252卷 > 《衡阳八景赋》陈安
## 钦定古今图书集成/方舆汇编/职方典/第1252卷 > 《衡阳八景赋》陈安

“惟二仪之覆载兮，露造物之端倪。粤山川之流峙兮，
恒献巧而争奇。彼南纪之辽廓兮，实肇宇乎重黎。景
何地而不新兮，人谁游而不诗。”若迺域当轸次，邑曰
衡阳。北连云梦，南控炎荒。蒸云出雾，列障排冈。郁为
佳丽，艳彼篇章。尔其石鼓孤悬，巃嵷巀嶪。匪土崔嵬，
不崖硉矹。拱湘揖蒸，擎洲簇岊。挹飞泉于岣嵝，瞻紫
“气于列缺。”爰有圣祠，尊崇正学。缅周程之懿轨，伟朱
张之讲幄。临渊羡化龙之鱼，老桧栖驾仙之鹤。至若
峰有回雁，映带潇湘。蜿蜒迤逦，蹲踞颉颃。芳林蔚蔚，
古木苍苍。高轩大刹，重阁华堂。钟警东白，鼓肃昏黄。
乃霡乃霂之裛润，非云非雾之腾煌。声断秋风之嘹
唳，影落云障之翱翔。四望兮烟雨，万“井兮鸿茫。亦有
东洲，在彼中流。桃花片片，锦浪悠悠。绿杨依岸，红雨
随舟。似龙门之骧首，出蛟窟之潜身。跨昆仑而俯视，
藐沧海之无津。惟恣青云之万仞，岂云春色之三分。
涵起枯之甘澍，成盛世之休祯。”彼美西湖，芳莲煜煜。
拔污出泥，中通外直。翠盖翻青，红葩罩碧。艳拂漪涟，
香随风郁，纵炎赫之薰蒸。不改嫱施之颜。色藏冰玉
之雪。根展蜂房之菂。发采女之笑歌，动冶游之叹
息。至于花药名山，古称胜境。溪水涓涓，流云隐隐。匪
直清幽，维取渊静。据径寻泉，既甘且冷。杨子《惠山》，方
斯未盛。杰阁庄严，雄楼秀整。窗内蝉辉，帘收云影。常
栖五色之禽，不羡十洲之景。学士于焉逍遥，缁流以
之脱颖。瞻彼岳亭，雅宜积雪。玉立层巅，光生素月。缟
迷白鹤，色映青松。惊𤁻空之瀑布，疑襄阜之烛龙。三
白兮呈瑞，九农兮时丰。至若朱陵有洞，著在《仙经》。谽
谺莫测，坱轧无垠。中连紫盖，后拥衡城。巉嵒磊砢，碛
碣峥嵘。绿筠交茂，翠柏敷荣。石门密闭，洞宇深闳。感
墨客而啸咏，引逸士以陶情。思黄鹄而远举，幻蝴蝶
以翾轻。亦有渔家，依依水澨。竹屋蒿墙，茅檐楚堞。草
入帘青，“水沉玉碧，舴艋往来，罩罧杂遝。灯明两岸之
星，棹拂半江之雪，逍遥兮挹片席之轻风，款乃兮载
满船之明月。”辞曰：“肇自元穹，启楚封兮。朱鸟南翔，主
祝融兮。暨于虞夏，玉帛同兮。自古文明，此独隆兮。褰
帷剖竹，敢自攻兮。四境安澜，和且丰兮。驾言吟啸，操
土风兮。登高作赋，愧郢中兮。”